Iohannis îţi dă voie să mergi la vot pentru a-ți alege primarul la sfârşitul lunii septembrie.
Klaus Iohannis spune că alegerile locale se pot organiza pe 27 septembrie, chiar dacă avem o creştere a numărului de pacienţi COVID. Preşedintele susţine că poţi veni la urne dacă respecţi o serie de reguli speciale, ce vor fi impuse şi politicienilor. Iohannis: Nu evenimentul de alegeri e problematic, ci campania. Procesul de votare în sine se poate organiza. Parlamentul a stabilit astăzi că alegerile locale vor avea loc în data de 27 septembrie, proiectul de lege trebuie promulgat de şeful statului.
Klaus Werner Iohannis îţi spune că alegerile locale pot fi organizate pe 27 septembrie, chiar în ziua în care avem o creştere semnificativă a numărului de persoane infectate cu coronavirus.El susţine că procesul electoral se va organiza cu reguli speciale, în special în ceea ce priveşte campania electorală. Nu vei mai vedea mitinguri de amploare pe străzi, nici prea mulţi candidaţi care să-ţi bată la ușă.Campania, spune şeful statului, se va muta mai mult în mediul online.Uite ce a spus Iohannis: "Alegerile locale în septembrie se pot organiza. Dacă respectăm aceste norme simple – purtarea măştii, distanţa -. Procedural, nu evenimentul de alegere sau de votare în sine e problematic, ci campania. Nu pot să-mi imaginez să facem mari adunări populare. Deci, vom avea campanii mai degrabă pe mediul online, pe TV“.